title: "Anton Heimreich"
text: "Anton Heimreich w\u00f6rd di 5.3.1626 \u00f6nj Trindermarsch (S\u00f6\u00f6doostdiilj foont \u00fc\u00fclj Nordstr\u00f6nj) tul\u00e4id, weer san taatje preester wus (ouf 1639 aw Polweerm) \u00e4n weer'r w\u00e4lj sin bjarnetid bit 1634 ferbroocht heet.\n\nEefter sin sch\u00f6lj-, studien- \u00e4n r\u00e4isetid (1640-52) laawed'r sunt 1652 as preester aw Latj Moos wider uner Nordstr\u00f6njer, wat jam iinjsen aw et \"w\u00fcstes Moor\" made \u00f6njt l\u00f6nj ladenen ouerr\u00e4st foont \u00fc\u00fclj ail\u00f6nj boogseet h\u00e4\u00e4we. Et koon ai s\u00e4id w\u00e5rde, d\u00e5t huum \u00f6nj Trindermarsch ouers sn\u00e5\u00e5ked heet as aw e f\u00e5\u00e5stew\u00e5l foon Nordfraschl\u00f6nj. Aw arken f\u00e5l heet Anton Heimreich en rucht Nordstr\u00f6njer frasch sn\u00e5\u00e5ked. Hi wus befraid ma Helene Finke \u00e4n heet tum\u00e5nst trii bjarne h\u00e4dj. Heimreich heet beschraawen, h\u00fc d\u00e5t \u00fc\u00fclj Str\u00f6nj unergingen as, \u00f6nj sin \"Nordfresischen Chronik\" (1666). E jarst wersion foon e Rungholtsooge as \u00f6nj sin kroonik uk tu finen, weer Detlev von Liliencron sin ballade foon dachted heet. Di begrip \"Blanker Hans\" as s\u00fcnon\u00fcm for e Weestsiie as uk foon ham. St\u00f6rwen as'r 1685 aw Latj Moos, di d\u00e4i nau koon huum ai seede. K\u00e5nd w\u00f6rden as'r as kroonikschriwer, \u00f6nj sin kroonik san da \u00e5lste t\u00fc\u00fcchnise foont frasch tu finen. Et san hu dachte: Yn Miren=S\u00f6ngh; Yn Een=S\u00f6ngh; Hans Tadesens Hammeldiebstahl, wat \u00f6nj sin kroonik oufpr\u00e4nted san.\n\nWeblinks \n Anton-Heimreich-H\u00fcs aw P\u00e4lweerm\n\nHeimreich"